ai4bharat/Pralekha huggingface dataset:
ا قتصادی امور کی کابینہ کمیٹی
مرکزی کابینہ نے بہار میں 1320 میگا واٹ صلاحیت والے بکسر تھرمل پاور پروجیکٹ کے لئے سرمایہ کاری کی تجویز کو منظوری دی
نئی دہلی، 7 مارچ 2019، وزیراعظم جناب نریندر مودی کی زیر صدارت اقتصادی امور کی کابینہ کمیٹی کی میٹنگ میں آج بہار کے بکسر ضلع میں 2x660 میگاواٹ کی صلاحیت والے بکسر تھرمل پاور پلانٹ  کے لئے سرمایہ کاری کی تجویز کو منظوری دی۔
اس پروجیکٹ کی تکمیل 10439.09 کروڑ روپے کی لاگت سے ہوگی اور اس پروجیکٹ کا نفاذ ایس جے وی این تھرمل پرائیویٹ لمیٹیڈ کے ذریعہ کیا جائے گا جو کہ حکومت ہند کی وزارت توانائی کے تحت آنے والی ایک منی رتن سی پی ایس یو ہے جو ایس جے وی این کی ملکیت والی ملحقہ کمپنی ہے۔
بکسر ٹی پی پی فی اکائی 660 میگاواٹ کی صلاحیت والی دو اکائیوں کے ساتھ سپر کریٹکل ٹکنالوجی پر مبنی ہوگا۔ یہ ماحول کے تحفظ کے لئے جدید ترین اخراج کنٹرول ٹکنالوجی سے لیس ہوں گے ۔یہ اعلی صلاحیت کے حامل پلانٹ ہوں گے اور بجلی کی پیدوار کے لئے ایندھن کی کم مقدار کا استعمال کریں گے۔بکسر ٹی پی پی سے بہار اور مشرقی خطے میں بجلی کی قلت میں کمی آئے گی۔ حکومت بہار پہلے ہی پروجیکٹ سے 85 فیصد بجلی کی خرید کے لئے معاہدے پر دستخط کرچکی ہے۔
اس پروجیکٹ سے بڑی تعداد میں بالواسطہ بلاواسطہ روزگار کے مواقع پیدا ہوں گے اور پروجیکٹ والے علاقے میں دیگر سماجی اقتصادی ترقی کی راہ بھی ہموار ہوگی۔ بکسر ٹی پی پی 24۔2023 سے فائدہ پہنچانا شروع کردے گا۔
۔۔۔۔۔۔۔۔۔۔۔
م ن۔م م ۔ن ا۔
U- 1452
(Visitor Counter : 49
وزیراعظم کا دفتر
وزیراعظم نے تلنگانہ کے عوام کو ان کے یوم ریاست پر مبارک باد پیش کی اور آندھرا پردیش کے لوگوں کو بھی نیک تمنائیں پیش کیں
وزیر اعظم جناب نریندرمودی نے ریاست تلنگانہ کے یوم تاسیس پر عوام الناس کو مبارک باد پیش کی ہے۔ وزیراعظم نے آندھرا پردیش کے لوگوں کو بھی اپنی نیک تمنائیں ارسال کی ہیں۔
تلنگانہ کے عوام کو ان کے یوم ریاست کے موقع پر مبارک باد۔ اس ریاست کے لوگ مختلف شعبوں میں اعلی ترین مقام حاصل کررہے ہیں۔ یہ ریاست بھارت کے ترقی کے سفر میں قابل قدر تعاون دے رہی ہے۔ میں تلنگانہ کے عوام کی ترقی اور خوش حالی کے لیے دعاگو ہوں۔
آندھراپردیش کے عوام کے لیے نیک تمنائیں۔ محنت شاقہ اور جرات مندی اس سرزمین کی ثقافت کے مترادف ہیں۔ بھارت کی نمو میں اس ریاست کا کردار از حد قابل قدر ہے۔ میں ریاست کے عوام کو ان کی مستقبل کی کوششوں کے لیے اپنی جانب سے نیک تمنائیں پیش کرتا ہوں۔
Greetings to the people of Telangana on their Statehood Day. People from this state are excelling in a wide range of sectors. This state is making valuable contributions to the growth trajectory of India. I pray for the progress and prosperity of the people of Telangana.
— Narendra Modi  June 2, 2020
Best wishes to the people of Andhra Pradesh. Hardwork and courage are synonymous with the culture of this land. The state’s role in India’s growth is deeply valued. Wishing the citizens of the state the very best for their future endeavours.
— Narendra Modi  June 2, 2020
۔۔۔۔۔۔۔۔۔۔۔۔۔
م ن ۔ ت ع۔
U-2954
(
صحت اور خاندانی بہبود کی وزارت
بھارت میں مسلسل گیارہویں دن دس لاکھ سے کم رہے فعال معاملے
صرف 12 دنوں میں دس لاکھ ریکوری ہوئیں
بھارت میں مسلسل گیارہویں دن فعال معاملوں کی تعداد دس سے نیچے برقرار ہے۔
آج فعال معاملوں کی تعداد 9,42,217 درج کی گئی۔
ہرروز بہت زیادہ تعداد میں کووڈ مریضوں کے ٹھیک ہونے کے ساتھ ہی بھارت میں روزانہ اعلی سطح کی بازیابی کا رجحان بھی مسلسل برقرار ہے۔ ملک میں پچھلے 24 گھنٹوں میں 78,877 بازیابی ہوئی ہے۔اس سے قومی بازیابی کی شرح میں مسلسل اضافہ ہوا ہے،جو حال میں 83.70 فیصد ہے۔
بھارت میں آج تک کل 53,52,078 بازیابی ہوئی ہیں۔ صرف 12 دنوں میں دس لاکھ بازیابی ہوئی ہیں۔اس کے ساتھ ہی ،بھارت دنیا میں سب سے زیادہ کووڈ مریضوں کی زیادہ سے زیادہ بازیابی کے ساتھ عالمی سطح پر اپنا مقام بنائے ہوئے ہے۔
فعال معاملوں کا 76.62فیصد دس ریاستوں/مرکز کے زیر انتظام علاقوں میں ہیں۔
آج کی تاریخ میں،ملک میں کل فعال معاملوں کا صرف 14.74فیصد ہے۔ ریاستوں کی فہرست میں مہاراشٹر سب سے اوپر ہے اور یہاں 2.5 لاکھ سے زیادہ معاملے ہیں۔ کرناٹک میں ایک لاکھ سے زیادہ فعال معاملے ہیں۔
ملک کی 14 ریاستوں اور مرکز کے زیرانتظام علاقوں میں 5,000سے کم فعال معاملے ہیں۔
ملک کی 14 ریاستوں اور مرکز کے زیرانتظام علاقوں میں 5,000سے کم فعال معاملے ہیں۔
ملک میں پچھلے 24 گھنٹوں میں کُل 81,484 نئے معاملے سامنے آئے ہیں۔
نئے معاملوں میں سے 78.07 فیصد معاملے دس ریاستوں / مرکز کے زیرانتظام علاقوں سے سامنے آئے ہیں۔ مہاراشٹر میں 16,000 سے زیادہ معاملے سامنے آئے ہیں۔کرناٹک میں تقریباً 10,000 معاملے سامنے آئے ہیں جبکہ کیرالہ میں 8,000 سے زیادہ معاملے سامنے آئے ہیں۔
ریکوری کے نئے معاملوں میں 72 فیصد ریکوری دس ریاستوں اور مرکز کے زیر انتظام علاقوں میں ہوئی ہیں۔
مہاراشٹر میں سب سے زیادہ ریکوری ہوئی ہیں ،جبکہ آندھرا پردیش اور کرناٹک میں اس کے بعد ریکوری ہوئی ہے۔
ملک میں پچھلے چوبیس گھنٹے میں 1,095 اموات درج کی گئی ہیں۔
ان میں سے 83.37 اموات در ریاستوں اور مرکز کے زیر انتظام علاقوں میں ہوئی ہیں۔
کل مہاراشٹر میں 36 فیصد اموات ہوئی ہیں۔مہاراشٹر میں 394 اموات ہوئی ہیں ، اس کے بعد کرناٹک میں 130 اموات ہوئی ہیں۔
وزیراعظم کا دفتر
وزیر اعظم نے رتناگری ضلع میں ایک کارخانہ میں ہوئے دھماکہ کے سبب جانی نقصان پر تعزیت کا اظہار کیا
نئی دہلی، 20 /مارچ 2021 ۔ وزیر اعظم جناب نریندر مودی نے رتناگری ضلع میں ایک کارخانہ میں ہوئے دھماکہ کے سبب جانی نقصان پر افسوس کا اظہار کیا ہے۔
وزیر اعظم نے ایک ٹوئیٹ میں کہا ہے کہ ’’رتناگری ضلع میں ایک کارخانہ میں دھماکہ کے سبب ہوئے جانی نقصان سے غم زدہ ہوں۔ غم زدہ کنبوں کے تئیں میری تعزیت۔ دعا ہے کہ زخمی افراد جلد صحت یاب ہوں۔‘‘
بہت چھوٹی، چھوٹی اور درمیانی صنعتوں کی وزارت
چھوٹے کاشتکاروں کو روزگار کے مواقع پیدا کرنے کے لئے کاٹیج انڈسٹریز کے قیام کی حوصلہ افزائی
چھوٹے کاشتکاروں کو مندرجہ ذیل اسکیموں / پروگراموں کے ذریعے اپنی آمدنی بڑھانے کے لئے کاٹیج انڈسٹریز کے قیام کی ترغیب دی جارہی ہے:
- روزگار کے مواقع پیدا کرنے کے مقصد سے شروع کیا گیا اہم ترین پروگرام  کریڈٹ سے منسلک ایک سبسڈی پروگرام ہے جس کا مقصد روایتی کاریگروں  اور دیہی / شہری بے روزگار نوجوانوں کی مدد کرکے انہیں غیر کاشتکاری سیکٹر میں چھوٹے چھوٹے کاروباری اداروں کے ذریعے روزگار کے مواقع خود سے پیدا کرنا ہے۔ کاٹیج صنعتوں میں بڑے منصوبے جہاں چھوٹے کاشتکار پی ایم ای جی پی کے تحت چھوٹے چھوٹے کاروبار قائم کر رہے ہیں وہ یہ ہیں:
- زراعت پر مبنی اور فوڈ پروسیسنگ انڈسٹری جیسے دالیں اور اناج پروسیسنگ انڈسٹری ، پھلوں اور سبزیوں کی پروسیسنگ انڈسٹری ، ولیج آئل انڈسٹری ، گور اور کھنڈسری انڈسٹری وغیرہ۔
- جنگلات پر مبنی انڈسٹری یعنی دواؤں کے پودوں کی صنعت ، شہد کی مکھیوں سے شہد کے نکالنے کی صنعت ، چھوٹے جنگلات پر مبنی صنعتیں ، وغیرہ۔
- ہاتھ سے تیار کاغذ اور فائبر انڈسٹری جیسے۔ ہاتھ سے تیار کیے جانے والے کاغذکی صنعت ، فائبر انڈسٹری ، وغیرہ۔
اسکیم کے آغاز سے لے کر ، 09.07.2021 تک ، 6،97،612 یونٹ قائم کیے جاچکے ہیں  ایم ایم سبسڈی کے ساتھ 16688.17 کروڑ روپےہیں۔
- وزارت روایتی صنعتوں کی تخلیق نو کے لئے فنڈ کی اسکیم کو نافذ کررہی ہے۔جس کا نام  رکھا گیا ہے۔ اس اسکیم کی خاص طور پر توجہ ہوگی روایتی صنعتوں اور کاریگروں / چھوٹے کاشتکاروں کو کلسٹروں میں منظم کرنا اور ان کی مصنوعات کی قیمتوں میں اضافہ کرنے کی کوششیں کرنا نیز اس کے ذریعہ مسابقتی جذبہ پیدا کرنا تاکہ پائیدار روزگار کی فراہمی کو یقینی بنایا جاسکے ۔ اس اسکیم کے تحت کسانوں کو ان کی پیداوار دینے والی تنظیم کے ذریعہ یا بصورت دیگر ایگرو بیسڈ انڈسٹریز ،شہد نکالنے کی صنعت ، کھادی ، جوٹ ، دستکاری ، ٹیکسٹائل ، بانس جیسے شعبوں میں مشترکہ سہولت والے مراکز ، نئے پلانٹ اور مشینری ، ٹریننگ وغیرہ کے ذریعے اجتماعی طور پر مدد حاصل کی جائے۔
19.07.2021 تک ، 433 کلسٹرز کو منظوری دی گئی ہے جس میں تقریباً 2.6 لاکھ کاریگروں  کو ہندوستانی حکومت کی جانب سے جاری کردہ 1102 کروڑ روپے کی امداد سے فائدہ اٹھایا گیا ہے۔
- وزارت دیہاتیوں پر مبنی صنعتوں کی ترقی پر توجہ مرکوز کرتے ہوئے گرامودیوگ وکاس یوجنا بھی نافذ کر رہی ہے۔ اسکیم کے دو بڑے اجزاء مندرجہ ذیل ہیں۔
- ہنی مشن : ملک کے کسانوں ، قبائلیوں اور بے روزگار نوجوانوں کی آمدنی میں اضافہ کرنے کے لئے ، کے آئی سی نے 2017 - 18 کے دوران ہنی مشن کا آغاز کیا تھا ، کسانوں کو شہدکی مکھی کے چھتے کے ساتھ 10 بی باکسز مہیا کرائے گئے تھے۔ 2017-18 سے 2020-21 تک مکھیوں کے چھتے  کے 1،53،259 کے ساتھ مجموعی طور پر 15،445 کاشتکاروں کو فراہم کی گئیں۔
- کمبھر سشکتی کرن پروگرام : اس پروگرام کے تحت چھوٹے کاشتکاروں / دیہی کمہاروں کی روزی روٹی ، ہنرمندی کو جلا بخشنے  کے لیے خصوصی تربیت فراہم کرنے اور گھروں میں ہی کم سے کم بجلی کی کھپت کرنے والے آلات جیسے بجلی سے چلائے جانے والے چاک ، بلنجر ، مٹی پیسنے کی چکی ، بھٹا جیسے نئے گھریلو توانائی سے متعلق سازوسامان کی فراہمی کے لئے معیاری مصنوعات تیار کرنے کے لئے فراہم کی جاتی ہیں۔ اس پروگرام کے تحت 2017-18 سے 2020-21 تک مجموعی طور پر 21030 بجلی کے آلات اور چاک تقسیم کیے جاچکے ہیں۔
مذکورہ معلومات بہت چھوٹی، چھوٹی اور درمیانی صنعت کی وزارت کے مرکرزی وزیر جناب نارائن رانے، نے آج لوک سبھا میں تحریری جواب میں دی۔
جل شکتی وزارت
سرسوتی ندی کا احیاء
جل شکتی کے وزیر مملکت جناب بیش ویس ور ٹوڈو نے آج لوک سبھا میں ایک تحریری جواب میں بتایا کہ 21 جنوری 2022 کو ہماچل پردیش میں سومب ندی جس کے رابطے سرسوتی ندی کے ساتھ ہیں ، پر آدی بدری باندھ کی تعمیر کے لئے حکومت ہریانہ اور ہماچل پردیش کے درمیان یادداشت مفاہمت  پر دستخط کئے گئے ہیں ۔ یاد داشت مفاہمت کے مطابق باندھ کی منصوبہ بندی ، سرپرستی اور نگرانی کے لئے دونوں ریاستوں کے سینئر حکام پر مشتمل ایک کمیٹی تشکیل دے دی گئی ہے ۔ مزید ہماچل پردیش پاور کارپوریشن لمیٹد کی باندھ کی تعمیر اور اس سے متعلقہ بنیادی ڈھانچہ / متعلقہ کام کے لئے نافذ کرنے والی ایجنسی کے طور پر شناخت کی گئی ہے ۔یادداشت مفاہمت اس بات کی بھی صراحت کرتی ہے کہ اس پروجیکٹ کے فنڈز کا انتظام حکومت ہریانہ کو کرنا ہے ۔حکومت ہریانہ کی درخواست پر مرکزی واٹر کمیشن  نے ڈیزائن اور خاکہ سازی کے لئے مشاورتی کام کا ذمہ لیا ہے ساتھ ہی ساتھ ہائیڈرولوجیکل مطالعات جس میں پانی کی دستیابی، ڈیزائن فلڈ اور پروجیکٹ کی سیڈی مینٹل مطالعات شامل ہیں، کا ذمہ بھی لیا ہے ۔
آدی بدری باندھ کی تعمیر کے ذریعہ جمع شدہ پانی کی منصوبہ بندی بنیادی طور پر سرسوتی ندی کی احیاء اور سرسوتی ورثہ کی ترقی کے لئے کی گئی ہے ۔ مزید پروجیکٹ کا تصور ہے کہ ہماچل پردیش میں پینے اور آ ب پاشی کے لئے 61.88 ہیکٹئر- میٹر سالانہ پانی مہیا کرائے ۔
عملے، عوامی شکایات اور پنشن کی وزارت
دفعہ 370 رجعت پسند تھی ، جس کی وجہ سے اس وقت کی جموں کشمیر ریاست کو معاشی محرومی سے دوچارہوناپڑا: ڈاکٹرجتیندرسنگھ
نئی دہلی ،14 نومبر :شمال مشرقی خطے کی ترقی کے مرکزی وزیرمملکت  ، وزیراعظم کے دفتر، عملے ، عوامی شکایات اور پنشن ، ایٹمی توانائی اورخلاء کے وزیرمملکت جناب ڈاکٹرجتیندرسنگھ نے کہاہے کہ دفعہ 370 رجعت پسندتھی ، جس کی وجہ اس وقت کی جموں کشمیر ریاست کو معاشی محرومی سے دوچارہوناپڑا۔دفعہ 370کو ایک گمراہی والی دفعہ بتاتے ہوئے اوراسے انصاف کی ایک غلطی بتاتے ہوئے انھوں نے کہاکہ ریاست میں بچوں کی شادیوں پرپابندی ، جہیز مخالف قوانین ، تعلیم کا حق ،کم سے کم اجرتوں کا قانون اور طلاق ثلاثہ پرپابندی سمیت بہت سے اہم مرکزی قوانین نافذ نہیں کئے گئے تھے ۔ ڈاکٹرجتیندرسنگھ آج یہاں دہلی یونیورسٹی کے 22طلباء کے گروپ سے خطاب کررہے تھے ۔
مرکزی وزیرنے کہاکہ دفعہ 35اے بھی بیٹیوں کے مساوات حق کے خلاف تھا، جس کے تحت وہ وراثت کے حق سے محروم ہوجاتی تھیں ۔ ریاست میں بچیوں کے انسانی حقوق کی مسلسل خلاف ورزی کی گئی جب کہ بچوں کی شادیوں پر پابندی عائد نہیں کی گئی اس کے علاوہ ایک سے زیادہ بیویاں رکھنے کا سلسلہ بھی رائج تھا۔
دفعہ 370 اور دفعہ 35اے کو منسوخ کئے جانے کے ساتھ ڈاکٹرجتیندرسنگھ نے کہاکہ جموں وکشمیر اورلداخ کے یہ دونوں مرکز کے انتظام والے علاقے تیز ترقی کی طرف گامزن ہیں ۔ انھوں نے کہا کہ وزیراعظم جناب نریندرمودی نے جموں وکشمیر کے اس مرکز کے زیرانتظام علاقے کے لئے دو ایمس کی منظوری دی ہے ۔ یہ واحد ریاست یامرکز کا زیرانتظام علاقہ ہے جہاں دوایمس ہوں گے ۔ اس کے علاوہ مرکزی کے زیرانتظام علاقے جموں وکشمیر میں 9میڈیکل کالجیز اور ایک آئی آئی ٹی اور ایک آئی آئی ایم قائم کیاجارہاہے ۔ حکومت کی سیب ، اسٹرابیری اور چیری پارکس قائم کرنے کی بھی تجویز ہے نوتشکیل شدہ مرکز کے زیرانتظام علاقے میں باغبانی سیکٹر کو فروغ دے سکے گا۔
ڈاکٹرجتیندرسنگھ نے کہاکہ کشمیر میں پچھلے 30سال کے عرصے میں دہشت گردی کی وجہ سے خطے کی معیشت بری طرح لڑکھڑاگئی تھی جب کہ سیاحت زوال پذیر تھی اورفلم سازوں نے خطے کے قدرتی مناظر دکھانے سے خود کو الگ تھلگ کرلیاتھا ، انھوں نے کہاکہ ہم اگلے سال تک جموں کشمیر کو دہشت گردی سے پوری طرح ختم کردیں گے ۔
بچوں کے دن کے موقع پر طلباءکی ستائش کرتے ہوئے ڈاکٹرجتیندرسنگھ نے کہاکہ ہندوستان کی 70فیصد آبادی 40سال سے بھی کم لوگوں پر مشتمل ہے ۔ انھوں نے کہاکہ نوجوان معیاری تبدیلی لائیں گے کیونکہ ہندوستان ایک معاشی پاورہاوس بننے اوردیگرسپرپاورطاقتوں میں اپنامقام حاصل کرنے کے لئے اپنا سفرشروع کرچکاہے ۔

U-5107
(Visitor Counter : 37
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 219.33کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 1,25,013 ٹیکے لگائے گئے۔
ہندوستان میں سردست زیر علاج مریضوں کی تعداد26,834ہے۔
فی الحال زیر علاج مریضوں کی شرح 0.06فیصد ہے۔
سردست ملک میں شفایابی کی شرح98.75فیصد ہے۔
گزشتہ 24 گھنٹوں کے دوران1,841مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,40,75,149ہوگئی ہے۔
پچھلے 24 گھنٹوں کے دوران2,060 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.86 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل89,86کروڑ ٹیسٹ کئے جاچکے ہیں۔گزشتہ 24 گھنٹوں کے دوران1,10,863ٹیسٹ کئے گئے۔
پارلیمانی امور کی وزارت
وزیر اعظم 13 اکتوبر کو نئی دلی میں جی - 20 پارلیمانی اسپیکرز کے 9واں سربراہ اجلاس  کا افتتاح کریں گے
جی - 20 ممالک کے علاوہ 10 دیگر ممالک اور بین الاقوامی تنظیمیں اس سربراہ اجلاس میں شرکت کریں گی: لوک سبھا اسپیکر
پین افریقی پارلیمنٹ کے اسپیکر پہلی بار ہندوستان میں پی - 20 سربراہ اجلاس میں شرکت کریں گے
لائف سے متعلق پارلیمانی فورم کا انعقاد 12 اکتوبر کو کیا جائے گا
جی 20 پارلیمانی اسپیکرز کا 9واں سربراہ اجلاس  13 سے 14 اکتوبر 2023 تک نو تعمیر شدہ انڈیا انٹرنیشنل کنونشن اینڈ ایکسپو سینٹر ، یاشو بھومی، دوارکا، نئی دلی میں منعقد ہوگا۔ وزیر اعظم جناب نریندر مودی 13 اکتوبر 2023 کو اس سربراہ اجلاس کا افتتاح کریں گے۔
آج یہاں ایک پریس بریفنگ سے خطاب کرتے ہوئے لوک سبھا کے اسپیکر جناب اوم برلا نے بتایا کہ جی -20 ممالک کے علاوہ 10 دیگر ممالک اور بین الاقوامی تنظیمیں بھی اس سربراہ اجلاس میں شرکت کریں گی اور اب تک 26 صدور، 10 نائب صدور، 01 کمیٹی چیئرمین اور آئی پی یو کے صدر سمیت 50 اراکین پارلیمنٹ اور 14 سیکریٹری جنرل صاحبان نے اپنی شرکت کی تصدیق کی ہے۔ جناب برلا نے مزید کہا کہ پین افریقی پارلیمنٹ کے صدر پہلی بار ہندوستان میں پی - 20 چوٹی کانفرنس میں شرکت کریں گے۔
اس موقع پر اظہار خیال کرتے ہوئے جناب برلا نے بتایا کہ ’واسودھیو کٹمبکم - ایک کرہ ارض ، ایک خاندان، ایک مستقبل‘ کے جذبے کے ساتھ، ہندوستان کا مقصد ایک زیادہ جامع، پرامن اور مساوی دنیا کے تئیں پیچیدہ عالمی مسائل کے اتفاق رائے پر مبنی حل فراہم کرنا ہے۔
جناب برلا نے بتایا کہ پی - 20 سربراہ اجلاس کے دوران چار اعلیٰ سطحی نشستیں منعقد کی جائیں گی:
•ایس ڈی جیز کو رفتار عطا کرنا ۔
• پائیدار توانائی کی منتقلی۔
• خواتین کی زیر قیادت ترقی ۔
• سرکاری ڈیجیٹل پلیٹ فارمز کے ذریعے لوگوں کی زندگیوں میں یکسر تبدیلی لانا۔
ان نشستوں میں جی - 20 ممبران اور مہمان ممالک ایک جگہ یکجا ہوں گے اور ’’ پی - 20 کے مقاصد کو مؤثر طریقے سے آگے بڑھا نے کی غرض سے ، پارلیمنٹ کس طریقے سے موثر طور پر پیش قدمی کر سکتی ہیں‘‘ کے بارے میں وسیع غور و خوض کریں گے۔ جناب برلا نے بتایا کہ سربراہ اجلاس ، ایک مشترکہ بیانیے کے ساتھ اختتام پذیر ہوگا جس میں جی - 20 حکومتوں پر زور دیا جائے گا کہ وہ مساوات، مبنی برشمولیت اور امن کی بنیاد پر بڑے عالمی چیلنجوں کے حل فراہم کریں۔
12 اکتوبر 2023 کو ہونے والی سربراہ اجلاس سے قبل لائف  کے بارے میں ایک پارلیمانی فورم کا اہتمام کیا جائے گا۔ 20 اکتوبر 2022 کو وزیر اعظم جناب نریندر مودی اور اقوام متحدہ کے سکریٹری جنرل انتونیو گٹیرس نے گجرات میں کیوڑیہ کے مقام پر لائف کا آغاز کیا تھا۔ یہ اقدام ماحولیات کے لیے سازگار شعوری طرز زندگی اور ’کم کرنے، دوبارہ استعمال کرنے اور از سر نو قابل استعمال بنانے ‘کے اصول پر مبنی پائیدار ترقی کے لیے مؤثر طریقے سے کام کر رہا ہے۔
سربراہ اجلاس کے دوران ہندوستان کی قدیم اور شرکت پر مبنی جمہوری روایات کو اجاگر کرنے کی غرض سے ایک نمائش ’مدر آف ڈیموکریسی‘ کا بھی اہتمام کیا جائے گا۔
بھارتی چناؤ کمیشن
عام انتخابات ، 2019 ء کے تیسرے مرحلے کے تحت آسام میں 23 اپریل کو پولنگ
ریاست کے 4 لوک سبھا حلقوں میں 54 امید وار میدان میں ہیں
آسانی کے ساتھ انتخابات کرانے کے لئے 9577 پولنگ مراکز قائم کئے گئے ہیں
نئی دہلی، 22 اپریل / عام انتخابات کے تیسرے مرحلے کے تحت آسام میں 23 اپریل کو ووٹ ڈالے جائیں گے ۔ اس مرحلے کے تحت دھوبری، کوکرا جھار ، بارپیٹا اور گواہاٹی پر مشتمل 4 پارلیمانی حلقوں میں پولنگ ہو گی ۔ 4 لوک سبھا حلقوں کے لئے 54 امید وار انتخابی میدان میں ہیں ۔ اس مرحلے کے تحت کُل 7477062 رائے دہندگان اپنے حق رائے دہی کا استعمال کریں گے ۔ ان میں 3815335 مرد رائے دہندگان ، 3661570 خواتین رائے دہندگان اور 157 رائے دہندگان مخنث زمرے کے ہیں ۔
آسام میں تیسرے مرحلے کے تحت آسانی کے ساتھ انتخابات کرانے کے لئے 9557 پولنگ مراکز قائم کئے گئے ہیں ۔
U. No. 1939
(Visitor Counter : 62
وزارتِ تعلیم
نیشنل ایوارڈ یافتہ اساتذہ نے قومی نصاب کے فریم ورک کے لیے فیڈ بیک فراہم کرنے کے لیے ذہن سازی کی
وزارت تعلیم، ملک بھرمیں 5 سے 30 ستمبر 2022 تک شکشا پرو 2022 منا رہی ہے۔ تمام ریاستیں اور مرکز کے زیر انتظام علاقے اس تقریب میں حصہ لے رہے ہیں جس میں طلباء اور اساتذہ کو شامل کرنے کے لیے مختلف سرگرمیوں کا انعقاد کیا جا رہا ہے تاکہ اس موقع کو منایا جا سکے اور ہمارے ملک کے گرو ششیہ پرمپرا کی تقلید کرتے ہوئے اپنے اساتذہ کے تئیں احترام کا اظہار کیا جا سکے۔ ڈی آئی ای ٹیز، بلاک ریسورس مراکزاور کلسٹر مراکز کو، اساتذہ کے ساتھ اختراعی فن تعلیم پر بات چیت اور مباحثے کے لیے شامل کیا جا رہا ہے۔
قومی تعلیمی پالیسی 2020 کی پیروی کے طور پر، چار قومی نصابی فریم ورک  کو ابتداء سے بالائی سطح کے نقطہ نظر کا استعمال کرتے ہوئے تیار کیا جا رہا ہے، جس میں ریاستیں اور مرکز کے زیر انتظام علاقے بھی این سی ایف کے لیے معلومات فراہم کرنے میں شامل ہیں۔ این سی ایفس کے چار شعبے ہیں- اسکول کی تعلیم، ابتدائی بچپن کی دیکھ بھال اور تعلیم، اساتذہ کی تعلیم اور تعلیم بالغان ۔
ایک ٹیک پلیٹ فارم بنایا گیا ہے تاکہ نصاب کے فریم ورک کی ترقی کے پورے عمل کو، کاغذ کے بغیر طریقے سے ابتداء سے بالائی سطح کواستعمال کیا جا سکے جس میں تمام سطحوں پر مشاورت اور رپورٹس ی تیاری شامل ہے۔ یہ پلیٹ فارم مشین لرننگ  کا استعمال، مشاورت/رائے کو مستحکم کرنےکے خلاصے کے لیے بھی کرتا ہے۔ ڈیجیٹل سروے برائے قومی نصاب :این ای پی- 2020 کی سفارش کی بنیاد پر، قومی نصابی فریم ورک  کی تشکیل کا عمل شروع کیا جا رہا ہے اور یہ https://disanc.ncert.gov.in/ پر دستیاب ہے۔
ایک جانب این سی ایفس کے لیے فیڈ بیک حاصل کرنے کی غرض سے یونیورسٹیوں، سول سوسائٹی کے گروپس، ماہرین، اساتذہ کو تعلیم دینے والے، اساتذہ، والدین، طلباء وغیرہ جیسے مختلف شراکت داروں سے مشاورت جاری ہے، تو دوسری جانب ان ایوارڈ یافتہ اساتذہ کے ساتھ بات چیت کا اہتمام شکشک پرو- 2022 کے موقع پر کیا گیا ، جنہوں نے اسکول میں اپنے تعاون سے سنگ میل عبور کیے ہیں۔
این سی ای آر ٹی نے اس بات چیت کی قیادت، قومی تعلیمی پالیسی کی کچھ اہم سفارشات پر کی، جن میں نئے نصابی اور تدریسی ڈھانچے کا نفاذ 5+3+3+4، کثیر لسانی تعلیم، جامع تشخیص، اختراعی تدریس وغیرہ شامل ہیں۔ اسکولی تعلیم کے چار مراحل میں بنیادی قابلیت، نصاب میں ثقافتی جڑ، کثیر لسانی تعلیم، ثانوی مرحلے میں مضامین کے انتخاب میں لچک، اختراعی تدریسی اور جامع تشخیص کےموضوعات کا احاطہ کرتے ہوئےبات چیت ہوئی۔
ایوارڈ یافتہ اساتذہ نے اپنے بنیادی سطح کے تجربات کی بنیاد پر این سی ایف کی تشکیل کے لیے معلومات فراہم کیں۔ ایوارڈ یافتہ اساتذہ نے وزارت تعلیم اور این سی ای آر ٹی کے عہدیداروں اور فیکلٹی ممبران کی موجودگی میں بحث میں حصہ لیا۔
الیکٹرانکس اور اطلاعات تکنالوجی کی وزارت
اگست 2022 کے دوران شکایات کے ازالے کے اشاریے میں یو آئی ڈی اے آئی سرفہرست
ماہ اگست 2022 کے لیے انتظامی اصلاحات اور عوامی شکایات  کے ذریعے شائع کردہ درجہ بندی کی رپورٹ میں عوامی شکایات کے ازالے کے لیے تمام وزارتوں/محکموں میں یونیک آئیڈنٹی فکیشن اتھاٹی آف انڈیا  سرفہرست ہے۔
یو آئی ڈی اے آئی مرکزی عوامی شکایات کے ازالے اور نگرانی کے نظام  کے ذریعے موصول ہونے والے معاملات کے حل میں سرفہرست کارکردگی کا مظاہرہ کرتا رہا ہے۔
یو آئی ڈی اے آئی بھارت کے باشندوں کی خدمت کے لیے مزید عزم بستہ ہے اور زندگی میں آسانی اور کاروبار کرنے میں آسانی دونوں کے لیے محرک رہا ہے۔
یو آئی ڈی اے آئی کے پاس یو آئی ڈی اے آئی ہیڈ کوارٹر ڈویژنوں، ریجنل دفاتر، ٹیکنالوجی مرکز اور رابطہ مرکز کے شراکت داروں پر مشتمل ایک مضبوط شکایات کے ازالے کا طریقہ کار موجود ہے جو یو آئی ڈی اے آئی کو 7 دن کے اندر تقریباً 92 فیصد سی آر ایم شکایات کو حل کرنے کے قابل بنا رہا ہے۔
یہ تنظیم اپنے شکایات کے ازالے کے طریقہ کار کو مزید مستحکم کرنے کے لیے وقف ہے اور جلد ہی جدید ترین اوپن سورس سی آر ایم حل شروع کرنے جا رہی ہے۔ نیا کسٹمر ریلیشن شپ مینجمنٹ  حل جدید خصوصیات کے ساتھ ڈیزائن کیا گیا ہے جو ملک کے باشندوں کو یو آئی ڈی اے آئی سروس کی فراہمی میں اضافہ کرے گا۔
نئے سی آر ایم حل میں فون کال، ای میل، چیٹ بوٹ، ویب پورٹل، سوشل میڈیا، لیٹر اور واک ان جیسے ملٹی چینلز کو سپورٹ کرنے کی صلاحیت ہوگی جس کے ذریعے شکایات درج کرائی جا سکیں گی، ان کو ٹریک کیا جا سکے گا اور انھیں موثر طریقے سے حل کیا جا سکے گا۔ یہ نفاذ کے آگے کے مرحلے میں ہے اور جلد ہی شروع ہونے والا ہے۔
یو آئی ڈی اے آئی کی کوشش ہے کہ ملک کے باشندوں کی آواز سنی جائے اور ان کو بااختیار بنایا جائے تاکہ سسٹم پر ان کا اعتماد مزید مستحکم ہو۔
وزارت خزانہ
32ریاستوں اور مرکز کے زیر انتظام علاقوں میں ایک ملک ایک راشن کارڈ اسکیم زیر نفاذ ، مستفیدین کی تعداد 69 کروڑ تک پہنچی: وزیر خزانہ
غیر منظم لیبر کی افرادی قوت سے متعلق معلومات یکجا کرنے کے لئے پورٹل
جی آئی ڈی اور پلیٹ فارم ورکروں کو سماجی سکیورٹی کے فوائد فراہم کرنے کی خاطر4 لیبر کوڈ کو نافذ کیا جائے گا
آجروں پر ضابطوں کے عمل در آمد کے بوجھ کو کم کرنے کی خاطر واحد رجسٹریشن اور لائسنس سہولت
نئی دہلی،01؍فروری: امنگوں والے بھارت کے لئے شمولیت والی ترقی مرکز بجٹ 22-2021 کے اہم ستونوں میں سے ایک ہے، غیر منظم افرادی قوت ، خاص طور پر مہاجر ورکروں اور مزدوروں کے لئے تجاویز پیش کرنے میں حکومت کو رہنمائی فراہم کرتا ہے۔ خزانے اور کارپوریٹ امور کی مرکزی وزیر محترمہ نرملا سیتا رمن نے آج پارلیمنٹ میں مرکزی بجٹ پیش کرتے ہوئے ’ایک ملک ایک راشن کارڈ‘ اور لیبر کوڈس کے نفاذ پر زور دیا اور غیر منظم افرادی قوت سے متعلق معلومات کو یکجا کرنے کے لئے ایک پورٹل کا بھی اعلان کیا۔
ایک ملک ایک راشن کارڈ:
وزیر موصوف نے اس بات کی یقین دہانی کراتے ہوئے کہ آنے والے چند دنوں میں باقی چار ریاستوں اور مرکز کے زیر انتظام علاقوں کو بھی اس اسکیم سے مربوط کردیا جائے گا، ایوان کو مطلع کیا کہ ایک ملک ایک راشن کارڈ کا منصوبہ 32 ریاستوں اور مرکز کے زیر انتظام علاقوں میں زیر نفاذ ہیں، اور ملک کے تقریبا 69 کروڑ مستفیدین کو اس کا فائدہ پہنچ رہا ہے، یعنی کُل 86 فیصد مستفیدین کا احاطہ کیا گیا ہے۔ اس اسکیم کے تحت مستفیدین، خاص طور پر مہاجر ورکر ملک کے کسی بھی حصے میں، جزوی طور پر اُن علاقوں میں جہاں وہ ٹھہرے ہوئے ہیں، جب کہ ان کے اہل خانہ آبائی وطن میں راشن کارڈ کے ذریعے راشن حاصل کرسکتے ہیں۔
غیر منظم لیبر فورس کے لئے پورٹل:
غیر منظم لیبر فورس، خاص طور پر مہاجر ورکروں پر توجہ مرکوز کرتے ہوئے حکومت کی کوششوں میں مزید اضافہ کرتے ہوئے محترمہ سیتا رمن نے ایک پورٹل لانچ کرنے کی تجویز پیش کی ہے، جو ٹرانسپورٹ، بلڈنگ اور تعمیراتی ورکروں وغیرہ سے متعلق معلومات کو یکجا کرے گا۔ یہ پورٹل ایک علاقے سے دوسرے علاقوں میں جانے والے ورکروں کے لئے صحت ، ہاؤسنگ ، ہنر مندی، انشورنس، قرضہ جات اور خوراک کی اسکیموں میں مدد کرے گا۔
وزیر خزانہ نے کہا کہ حکومت ٹرانسپورٹ اور پلیٹ فارم ورکروں کو سماجی سکیورٹی کے فوائد فراہم کرنے کے علاوہ تمام زمروں کے ورکروں کے لئے کم از کم اجرت نافذ کرنے کی خاطر 4 لیبر کوڈس کے نفاذ کو قطعی شکل دے گی۔ ملازمین کی اسٹیٹ انشورنس کارپوریشن کے تحت اُن کا احاطہ کیا جائے گا۔ خواتین کو تمام زمروں میں اور رات کی شفٹ سمیت تمام شفٹوں میں مناسب تحفظ کے ساتھ کام کرنے کی اجازت دی جائے گی۔
رجسٹریشن اور لائسنس کے لئے واحد ضابطے اور آن لائن ریٹرن کی سہولت سے آجروں پر ضابطوں پر عمل آوری کا بوجھ کم ہوگا۔
۔۔۔۔۔۔۔۔۔۔۔۔۔۔۔۔۔۔

U-1017
(
یو پی ایس سی
یو پی ایس سی نے درج فہرست ذات / درج فہرست قبائل / دیگر پسماندہ طبقات / اقتصادی نقطہ نظر سے پسماندہ طبقات / پی ڈبلیو بی ڈی زمرے کے امیدواروں کے لئے ہیلپ لائن شروع کی
نئی دہلی، 20 /اکتوبر 2021 ۔ بھارت کی آزادی کی 75ویں سال گرہ کے یادگار موقع کے تناظر میں ملک ’’آزادی کا امرت مہوتسو‘‘ منارہا ہے۔ اس عظیم الشان تقریب کا جزو بنتے ہوئے اور اس سمت میں ایک قدم آگے بڑھاتے ہوئے یونین پبلک سروس کمیشن  نے کمیشن کے امتحانات / بھرتیوں کے لئے درخواست دینے والے یا درخواست دینے کے خواہش مند درج فہرست ذات ، درج فہرست قبائل ، دیگر پسماندہ طبقات ، اقتصادی اعتبار سے پسماندہ طبقات  اور پی ڈبلیو بی ڈی سے تعلق رکھنے والے امیدواروں کی مدد کے مقصد سے ایک ہیلپ لائن  شروع کیا ہے۔
یہ اقدام ایسے امیدواروں کے پوچھ تاچھ کے عمل کو آسان بنانے کی کمیشن کی کوشش کا ایک جزو بھی ہے۔
ہیلپ لائن سبھی کام کے دنوں  چالو رہےگی۔ مذکورہ زمروں سے تعلق رکھنے والے امیدوار اگر کسی بھی امتحان / بھرتی کے لئے درخواست فارم پُر کرنے میں کسی بھی طرح کی دشواری کا سامنا کررہے ہیں یا کمیشن کے امتحانات / بھرتی سے متعلق کوئی معلومات حاصل کرنا چاہتے ہیں، تو وہ مدد کے لئے اس مخصوص ہیلپ لائن پر رابطہ کرسکتے ہیں۔